[{"text_idx": "#000000", "text": "NASA kolektas bonajn projektojn por necesejo uzebla sur la Luno"}, {"text_idx": "#000001", "text": "Lau\u0306 novaj\u0302o de la usona scienca retejo The Verge, la Nacia Aeronau\u0306tika kaj Spaca Administrado de Usono (NASA) kaj la platformo HeroX kune lanc\u0302is konkurson celante kolekti bonajn projektojn por necesejo uzebla sur la Luno por astronau\u0306toj, kiuj vojag\u0302os al la Luno."}, {"text_idx": "#000002", "text": "NASA jam anoncis la programon pri reveno al la Luno antau\u0306 2024. Tiam g\u0302i sendos 13 virajn kaj unu inan astronau\u0306tojn al la Luno. Tio estos la unua fojo en historio, ke ina astronau\u0306to surlunig\u0302os. Krome, NASA planas starigi permanentan log\u0302lokon sur la Luno."}, {"text_idx": "#000003", "text": "Al fakuloj de NASA ne mankas spertoj por desegni \"spacajn necesejojn\", iliaj projektoj nun estas uzataj en la Internacia Spaca Stacio. Sed c\u0302i-foje NASA esperas akiri pli da altnivelaj ideoj kaj spertoj."}, {"text_idx": "#000004", "text": "NASA kolektas ideojn de c\u0302iuj, ec\u0302 de neplenag\u0302uloj. Mike Interbartolo, projekt-estro de la konkurso, kiu laboras por la Homa Surlunig\u0302a Sistemo de NASA, diris, ke ili scias, ke oni devas fari pli multajn kreivojn, ekzemple, transformo de necesejo kun pelvo kaj akvos\u0302pruco en la senakvan, kaj traktado de ellasaj\u0302oj. \"Tial ni esperas, ke per la c\u0302i-foja konkurso, ni povos trovi pli multajn sciojn kaj eblajn nekonatajn faktorojn.\" La monpremioj de la konkurso estas 35 mil usonaj dolaroj, el kiuj 20 mil usonaj dolaroj estas por la unua premio, 10 mil usonaj dolaroj por la dua kaj 5 mil usonaj dolaroj por la tria."}]